./data/phi0914/phi0014/phi0914.phi0014.perseus-lat2.xml
Titus Livius (Livy)
itaque ad bella ista, seu falsa seu uera sunt, consules, parata uobis plebes       est, si conubiis redditis unam hanc ciuitatem tandem facitis, si coalescere, si       iungi miscerique uobis priuatis necessitudinibus possunt, si spes, si aditus ad       honores uiris strenuis et fortibus datur, si in consortio, si in societate rei       publicae esse, si, quod aequae libertatis est, in uicem annuis magistratibus       parere atque imperitare licet   si haec       impediet aliquis, ferte sermonibus et multiplicate fama bella; nemo est nomen       daturus, nemo arma capturus, nemo dimicaturus pro superbis dominis, cum quibus       nec in re publica honorum nec in priuata conubii societas est '